
Text rozhodnutia
Súd: Krajský súd Žilina Spisová značka: 7Co/176/2012 Identifikačné číslo súdneho spisu: 5611207681 Dátum vydania rozhodnutia: 28. 06. 2012 Meno a priezvisko sudcu, VSÚ: Mgr. František Dulačka ECLI: ECLI:SK:KSZA:2012:5611207681.2 Opravné uznesenie Krajský súd v Žiline, ako súd odvolací, v právnej veci žalobcu: Slovenská energetika, a.s., so sídlom v Žiline, Pri Rajčianke č. 8591/4B, IČO: 36 403 008, právne zastúpený Mgr. Pavlom Karmanom, advokátom so sídlom v J., Z. U. č. XX/A, proti žalovanému: B. C., nar. X.X.XXXX, bytom O. E. č. XXX/X, o zaplatenie 644,52 eur s príslušenstvom, o odvolaní navrhovateľa a odporcu proti rozsudku Okresného súdu Liptovský Mikuláš, č.k. 7C 246/2011-98, zo dňa 26. januára 2012, takto r o z h o d o l : O p r a v u j e záhlavie rozsudku Krajského súdu v Žiline č. k. 7Co/176/2012-141, zo dňa 20. júna 2012 tak, že označenie žalovaného v záhlaví rozsudku správne znie: „ B. C., nar. X.X.XXXX, bytom O. E. č. XXX/X“. o d ô v o d n e n i e : Krajský súd v Žiline svojím rozsudkom pod č.k. 7Co 176/2012-141 zo dňa 20. júna 2012 rozsudok okresného súdu vo výroku, ktorým žalovanému uložil povinnosť zaplatiť žalobcovi sumu 262,14 eur, úroky z omeškania zo sumy 405,04 eur vo výške 9% ročne od 26.8.2010 do zaplatenia, a to mesačnými splátkami vo výške 50 eur, splatné vždy do 20. dňa kalendárneho mesiaca, počnúc kalendárnym mesiacom nasledujúcim po právoplatnosti tohto rozsudku s tým, že omeškanie s plnením jednej splátky má za následok zročnosť celého plnenia, potvrdil. Vo výroku, ktorým okresný súd uložil žalovanému povinnosť zaplatiť žalobcovi úroky z omeškania zo sumy 130,77 eur od 3.11.2010 do zaplatenia, rozsudok zmenil tak, že žalovaný je povinný zaplatiť žalobcovi úroky z omeškania vo výške 9 % ročne zo sumy 130,77 eur od 3.11.2010 do zaplatenia, v lehote 3 dní. Vo výroku, ktorým okresný súd v zostávajúcej časti žalobu zamietol, rozsudok zmenil tak, že žalovaný je povinný zaplatiť žalobcovi sumu 108,71 eur spolu s 9% úrokom z omeškania ročne zo sumy 30,87 eur od 11.12.2009 až do zaplatenia, zo sumy 47,14 eur od 17.12.2009 až do zaplatenia, zo sumy 30,70 eur od 3.11.2010 až do zaplatenia, a to do 3 dní od právoplatnosti rozsudku. Výroku, ktorým bol žalovaný zaviazaný zaplatiť žalobcovi sumu 273,67 eur, a to mesačnými splátkami vo výške 50 eur, splatné vždy do 20. dňa kalendárneho mesiaca, sa krajský súd nedotkol. O trovách prvostupňového a odvolacieho konania rozhodne okresný súd. Pri písomnom vyhotovení rozsudku došlo k zrejmej nesprávnosti v záhlaví uvedeného rozsudku, nesprávne bol uvedený dátum narodenia žalovaného B. C., dátumom X.X.XXXX namiesto správneho X.X.XXXX. V zmysle ust. § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom, pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V súlade s vyššie citovaným zákonným ustanovením súd opravil zrejmú nesprávnosť v záhlaví svojho rozhodnutia, a to nesprávne uvedenie dátumu narodenia žalovaného, keď z obsahu spisu vyplýva, že žalovaný sa narodil X.X.XXXX. Toto rozhodnutie prijal senát Krajského súdu v Žiline pomerom hlasov 3:0. Poučenie: Proti tomuto uzneseniu n i e j e prípustný riadny opravný prostriedok.

